GiliGold/VAD_KnessetCorpus huggingface dataset:
<ענת מימון: תחילה, תחולה והוראת שעה תחילתו של סעיף 54(ב)(2) לחוק העיקרי, כנוסחו בחוק זה, שלשוה חודשים מיום פרסומו של החוק (להלן – יום התחילה) והוא יעמוד בתוקפו חמש שנים מיום התחילה ויחול על מי שלגביה חל היום הקובע ביום התחילה ואילך.
אלי אלאלוף: חברת הכנסת מרב מיכאלי מחליפה את חברת הכנסת מיכל בירן.
אלי אלאלוף: מי בעד אישור הצעת חוק הביטוח הלאומי (תיקון מס' 176 והוראת שעה), התשע"ו-2016?
אלי אלאלוף: היום ה-23 בפברואר 2016, י"ד באדר א' התשע"ו, השעה 11:45 ואני פותח את יישבת ועדת העבודה, הרווחה והבריאות.
אלי אלאלוף: אנחנו דנים בהצעת חוק האזרחים הוותיקים (תיקון מס' 14) (תנאי להשתתפות בפעילות מטעם המשרד לאזרחים ותיקים), התשע"ה-2015.
<סורל הרלב: שלום.
<סורל הרלב: אני היועץ המשפטי של המשרד לשוויון חברתי.
<סורל הרלב: המשרד לשוויון חברתי, בעבר המשרד לאזרחים ותיקים, מקיים שלל פעילויות לאזרחים ותיקים.
<סורל הרלב: במסגרת זאת האזרחים הוותיקים באים במגע עם אוכלוסיות שונות כאשר אנחנו עושים פרויקטים לחיזוק הקשר הרב-דורי.
<סורל הרלב: כל העניין התחיל מפרויקט בשם כיתות ותיקים שהמשרד ביקש לקיים.
<סורל הרלב: פרויקט כיתות ותיקים הוא פרויקט בו המשרד מפעיל כיתות ותיקים בתוך בתי הספר כאשר ניתנים לימודי העשרה מהאזרחים הוותיקים על בסיס הפלטפורמה הקיימת.
<סורל הרלב: זה מצד אחד.
<סורל הרלב: מן הצד השני יש כאן
<סורל הרלב: חיזוק הקשר הרב דורי כאשר מתבצעות פעולות משותפות עם התלמידים ויש גם התנדבות של האזרחים הוותיקים בתוך בית הספר.
<סורל הרלב: זאת אומרת, יש כאן פרויקט שהוא וין-וין מכל הבחינות.
<סורל הרלב: משרד החינוך אתו כמובן תיאמנו את הדברים אמר לנו שבמקרה כזה הוא צריך שנבדוק מרשם פלילי לגבי מי שנכנס מטעם הפרויקט לתוך שערי בית הספר, כמו שאנחנו נוהגים גם לגבי אנשים אחרים.
<סורל הרלב: לצורך העניין הזה לא הייתה לנו הסמכה ולכן הצעת החוק הזאת נועדה לתת את ההסמכה הנדרשת כדי שנוכל לבדוק מרשם פלילי של מי שנכנס בשערי בית הספר, מי שבעצם נכנס למקום בו יש קטינים.
<סורל הרלב: הפעילות הזאת מצוינת באופן ספציפי ואנחנו הוספנו גם פעילות של שליחת מתנדבים לבתי אזרחים ותיקים.
<סורל הרלב: כאן זה מהצד של הגנה על אזרחים ותיקים.
<סורל הרלב: אנחנו מבקשים מהוועדה לאשר על מנת לאפשר לנו לעשות את הבקרה הנדרשת לגבי זהות המשתתפים בפרויקטים, לשמירה על שלומם ועל ביטחונם של אזרחים ותיקים או קטינים, תלוי בעניין.
אלי אלאלוף: אני חייב להגיד לכם ש-18 שנים לפני שבאתי לכנסת עבדתי במתקן כפר נוער לילדים ששמו בן שמן.
אלי אלאלוף: באמת ביקשו מאתנו, רק מהגברים, להביא אישור על כך שאין לנו תיק פלילי או בדיקות מעקב במשטרה.
אלי אלאלוף: זה היה פשוט כי כל אחד היה הולך ומוציא נייר, ואם לא, אפילו ברשימות המשטרה בלוד ידעה לעשות זאת מאוד יעיל ולא היה צריך חוק.
אלי אלאלוף: למה צריך חוק?
<רעות בינג: הזכאות לקבל מידע מהמרשם הפלילי מותנית בעיגון חוקי.
<רעות בינג: זאת אומרת, אם רוצים לקבל מידע מהמשטרה, מהמרשם הפלילי, אותו תדפיס שציינת שהיום כבר אסור להעביר אותו.
אלי אלאלוף: אסור?
<רעות בינג: העברת תדפיס, אסור להעביר.
אלי אלאלוף: אנחנו באנו עם רשימה וקיבלנו עליה חותמת.
אלי אלאלוף: יש חוק שביטל את זה?
<רעות בינג: יש סעיף שביטל את זה אבל גופים שזכאים לקבל את המידע, מקבלים אותו באופן ישיר מהמשטרה, כפי שאולי אחרי כן נציגת המשטרה תוכל לפרט.
<רעות בינג: לכן ככל שרוצים לאפשר לגוף לקבל מידע מהמרשם הפלילי, צריך לעגן את הזכאות הזאת בחוק.
<רעות בינג: ברגע שהזכאות מעוגנת בחוק, זה בעצם נכנס למסלול של סעיף 6 לחוק המרשם הפלילי שמאפשר לקבל את המידע מהמרשם הפלילי.
אלי אלאלוף: לא אמרתי כלום.
<שמרית גיטלין שקד: התחלנו לדבר על חוק המרשם הפלילי שהוא מסדיר את ניהול המרשם הפלילי והוא קובע גם הוראות לעניין מסירת מידע ממנו.
<שמרית גיטלין שקד: שתי המטרות העיקריות של החוק הזה הן מצד אחד לקיים מרשם פלילי כדי שאנחנו נדע בעצם מה ההיסטוריה הפלילית של אדם, ומצד שני אנחנו רוצים גם לאפשר לאנשים לשקם את עצמם ואנחנו לא מאפשרים לכל דיכפין לקבל מידע מהמרשם הפלילי כך שאדם יוכל להשתקם ולא כל אדם יוכל לדעת את המידע הפלילי שלו, מה גם שיש לו זכות לפרטיות כמובן.
<שמרית גיטלין שקד: סעיף 6 לחוק המרשם הפלילי בעצם מאפשר למי שהוסמך על פי חיקוק, כלומר, מי שיש לו סמכות בחוק – בגלל זה אנחנו מתקנים את החוק – לתת, לחדש או לבטל רישיון, היתר, זכות עיסוק או זכות אחרת ולשם כך הוא רשאי להביא בחשבון את עברו הפלילי של מבקש הזכות - תמסור לו המשטר המידע מן המרשם.
<שמרית גיטלין שקד: כלומר, אנחנו מדברים במקרים בהם יש רישיון, היתר, זכות עיסוק או זכות אחרת.
<שמרית גיטלין שקד: במובן הזה קיבלנו כאן את עמדת משרד המשפטים שהשתתפות בפעילות של כיתת לימוד לאזרחים ותיקים ופעילות בבית של אזרח ותיק מטעם המשרד, היא בעצם מהווה זכות כאמור בסעיף 6 לחוק המרשם הפלילי ולכן מבחינה משפטית יהיה ניתן למסור מידע כאמור בחוק הזה.
<שמרית גיטלין שקד: אנחנו רוצים לציין שמכוח הסעיף הזה היום נמס מידע לצורך כשירות לכהן.
<שמרית גיטלין שקד: אנשים רוצים לכהן בתפקידים שונים, אנשים רוצים לקבל רישיון לעסוק במקצועות מסוימים, רוצים לקבל ילד לאימוץ, מקרים כאלה, ולכן יש אפשרות לקבל מידע פלילי.
<שמרית גיטלין שקד: כאן בהצעת החוק שלפנינו מדובר על משהו שהוא תקדימי וחריג, שאתה מבקש למסור מידע פלילי עבור פעילות או בבית של אזרח ותיק או בהשתתפות בכיתת לימוד לאזרחים ותיקים שנעשית במוסד חינוך.
<שמרית גיטלין שקד: אגב, יתכן שמדובר באיזושהי פעילות חד פעמית.
<שמרית גיטלין שקד: יתכן שחלק מהפעילות הייתה יכולה להיעשות גם במקום אחר ולאו דווקא במוסד חינוך, כך שלא יהיה צורך בקבלת מידע מהמרשם הפלילי.
<שמרית גיטלין שקד: לפחות לגבי הנושא של הפעילות בביתו של אזרח ותיק, אנחנו יצרנו תיקון בנוסח שמקובל על משרדי הממשלה שלפחות אנחנו נצמצם את זה כך שגם כאן יהיה איזשהו שיקול דעת שלא כל פעילות בביתו של אזרח ותיק תצריך מידע פלילי.
<שמרית גיטלין שקד: זאת אומרת, אם באים להדליק נרות חנוכה בבית של האזרח הוותיק, לא נבקש מהמתנדבים למסור מידע פלילי אלא באמת זאת תהיה איזושהי פעילות שתצדיק, שהשר שקל שראוי להביא בחשבון את המידע, את עברו הפלילי של אדם לשם שמירה על שלומו וביטחונו של אזרח ותיק.
<שמרית גיטלין שקד: צריך לציין גם שלפי סעיף 6 כל מי שירצו לבקש ממנו את המידע הפלילי, ירצו לבקש לגביו מידע פלילי, זה יצטרך להיעשות בהסכמתו.
אלי אלאלוף: אני רואה שיש חברים שנוכחים ולא נרשמו.
אלי אלאלוף: אם אתם לוביסטים, אתם חייבים להירשם.
<שמרית גיטלין שקד: כמו שאמרתי, מדובר במשהו תקדימי וחריג של מסירת מידע פלילי לצורך השתתפות בפעילות.
<רעות בינג: אני אתייחס לעניין התקדימיות.
<רעות בינג: סעיף 6 לחוק המרשם הפלילי מאפשר לקבל היום מידע לא רק ביחס למבקש זכות עיסוק אלא גם ביחס למבקש רישיון או כל זכות אחרת.
<רעות בינג: כאן אנחנו מדברים על פעילות שהממשלה בחרה להשקיע בה משאבים ומהבחינה הזאת היא כמו הענקת זכות, איזושהי פריבילגיה של אזרחים ותיקים להשתתף בפעילות מהסוג הזה.
<רעות בינג: לכן זה בהחלט נכנס לסעיף 6.
<רעות בינג: אני רוצה להזכיר שאנחנו מדברים כאן על תכלית של הגנה על קטינים וחסרי ישע שזאת תכלית בוודאי ראויה ושגם הוכרה במסגרת ההמלצות של ועדת קנאי.
<רעות בינג: הוועדה הציעה להכיר בה כאחת התכליות שתאפשר העברת מידע מכוח סעיף 6.
אלי אלאלוף: אבל זה לא בלעדי למשרד לאזרחים ותיקים או למשרד לשוויון חברתי כפי שהוא נקרא עכשיו.
אלי אלאלוף: עמותה שרוצה לספר סיפורים כאלה ואחרים, על השואה, היסטוריה וכולי, היא תפנה למשרד כדי לקבל את האישור?
<סורל הרלב: לא.
<שמרית גיטלין שקד: הם לא יוכלו לקבל מידע.
<שמרית גיטלין שקד: המידע יהיה רק לגבי פעילות שהיא מטעם המשרד.
אלי אלאלוף: מי שרוצה לבוא מטעם יד ושם לתת הרצאה, הוא יקבל אישור?
<ליאורה סולטן: רק גופים ציבוריים יכולים לקבל מידע מן המרשם הפלילי.
<ליאורה סולטן: זאת אומרת שאם משרד ממשלתי כמו המשרד לשוויון חברתי מבקש לקבל מידע מן המרשם הפלילי ויש לו את הזכאות – בוא נצא מנקודת הנחה שזה קיים כבר בחוק – הם יוכלו לקבל את המידע.
אלי אלאלוף: מה עם עמותה?
<ליאורה סולטן: עמותות לא מקבלות.
<ליאורה סולטן: בעיקרון רק גופים ציבוריים.
אלי אלאלוף: עמותות לא מקבלות?
אלי אלאלוף: אתם יודעים כמה מיליוני פעולות יש בעמותות במשך השנה?
<ליאורה סולטן: אבל אם הן לא גוף ציבורי, הן לא יכולות.
אלי אלאלוף: אבל זה עובדתי.
אלי אלאלוף: אתם יודעים כמה עמותות מפעילות תכניות בתוך משרד החינוך באמצעות אנשים מבוגרים?
<ליאורה סולטן: יש אפשרות לבדוק אותם.
<סורל הרלב: למשרד החינוך יש אפשרות לבדוק אותם.
<ליאורה סולטן: למשרד החינוך.
<ליאורה סולטן: מי שבעצם יבדוק אותם, כל מי שייכנס בשערי משרד החינוך, אם אלה ספקים שהם ספקים קבועים, נקרא לזה ספק, אם הוא ספק קבוע ואפילו הוא ספק מזדמן - - -
אלי אלאלוף: כדאי שתרעננו את הנהלים.
אלי אלאלוף: זה לא קיים.
אלי אלאלוף: אני אומר לכם.
<ליאורה סולטן: בוודאי שזה קיים.
אלי אלאלוף: הכול השתנה בשנתיים האחרונות?
<ליאורה סולטן: כל קציני הביטחון של המשרדים הממשלתיים וקציני ביטחון של גופים ציבוריים - - -
אלי אלאלוף: זה השתנה בשנתיים האחרונות?
<ליאורה סולטן: לא בשנתיים האחרונות.
<ליאורה סולטן: זה השתנה מזמן.
אלי אלאלוף: אני עמדתי בראש כמה עמותות שהיו מתחת לקרן רש"י ואלפי התערבויות של אנשים מבוגרים היו בלי בעיות.
אלי אלאלוף: אני לא זוכר שהיה נוהל.
אלי אלאלוף: הדבר היחיד שאמרו היה שאנחנו עובדים בבן שמן ושנביא אישור מהמשטרה.
אלי אלאלוף: כדאי שתרעננו את זה.
<ליאורה סולטן: אנחנו מרעננים.
<ליאורה סולטן: קרן רש"י, אם אני לא טועה, היא בכלל נמצאת בתוספת השלישית בחוק להגנה במוסדות ציבוריים, שזה חוק אחר והם לא ניתנים לבדיקה.
<ליאורה סולטן: הם לא נכנסים תחת אותה מטריה.
<ליאורה סולטן: בגדול מה שאני רוצה לסכם את מה שאני אומרת, כל גוף שהוא ציבורי ונכנס בשעריו ספק, יכול לבדוק ולא משנה כרגע אם זה משרד ממשלתי.
אלי אלאלוף: אני חושב שהנוהל הוא נכון וההחלטה היא נכונה.
<ליאורה סולטן: זה חוק.
<ליאורה סולטן: לא נוהל.
אלי אלאלוף: אני חושב שהחוק הזה נכון.
אלי אלאלוף: עכשיו יש שמירה בבתי הספר, אבל קודם הייתה כניסה.
אלי אלאלוף: מדובר גם בשעות שאינן שעות נוכחות ילדים?
<שמרית גיטלין שקד: במהלך שעות הלימודים באותו מוסד.
<סורל הרלב: הפרויקט בכל מקרה הוא בשעות הלימודים.
<סורל הרלב: זה הרעיון שלו וזה הרציונל כדי שהתלמידים ילמדו לראות איך נראה אזרח ותיק.
<סורל הרלב: הרעיון היא ליצור את הפעילות המשותפת וליצור את אותו קשר בין דורי והם משתלבים בתוך בתי הספר.
אלי אלאלוף: והכניסה לאחר שעות הפעילות היא ללא תנאי.
<סורל הרלב: זה לא הפרויקט.
<רעות בינג: חשוב לי להדגיש שמהצד שני באמת ניסינו לצמצם את הבדיקה של העבר הפלילי רק לפעילויות ולזמנים בהם הממשק מחייב את הבדיקה ושזה לא יהיה רחב לכל כניסה.
אלי אלאלוף: נקרא את החוק.
<שמרית גיטלין שקד: עוד הערה אחת לרעות.
<שמרית גיטלין שקד: התייחסת קודם בדברים שלך לכך שאת רואה בזה זכות, בהשתתפות בכיתת הלימוד לאזרחים ותיקים.
<שמרית גיטלין שקד: אני מבינה שאת רואה את אותו דבר גם לגבי הפעילות בתמורה או שלא בתמורה בביתו של אזרח ותיק, וגם אותה את רואה כזכות כלשהי שמוקנית לאזרח.
אלי אלאלוף: ברכות.
אלי אלאלוף: קודם כל, זה מאוד חשוב להביא ותיקים.
אלי אלאלוף: תדעו לכם שביפן כל בית אבות, צמוד אליו מעון יום לילדים.
אלי אלאלוף: כדאי שנלמד את זה.
<סורל הרלב: אני יכול להגיד שההיענות עד היום לכיתות ותיקים, הרצון המקורי היה ל-25 כיתות שכבר פועלות, ותכפילו בעשרים והיום נרשמו עוד 28.
<סורל הרלב: המספרים הולכים וגדלים.
<שמרית גיטלין שקד: תחשבו גם על הרעיון של היושב ראש שנראה לי רעיון ממש טוב.
אלי אלאלוף: זה הכי טוב לשלב את כולם במקום אחד.
<שמרית גיטלין שקד: הצעת חוק האזרחים הוותיקים (תיקון מס' ...) התשע"ו-2016 נציין שיש לנו בקשה שקיבלנו אתמול מהמשרד לאזרחים ותיקים ולכן היא לא נכנסה לנוסח שהופץ לפני כן.
<שמרית גיטלין שקד: הבקשה היא לתקן את הגדרת המשרד ולתקן את הגדרת השר שכיום הוא השר לאזרחים ותיקים והמשרד לאזרחים ותיקים, לשנות אותם כך שבסעיף 1 המשרד יהיה המשרד לשוויון חברתי והשר יהיה השר לשוויון חברתי.
<שמרית גיטלין שקד: זאת הבקשה?
<סורל הרלב: כן.
<סורל הרלב: זה תיקון טכני כי עשינו את כל הפעילות הנדרשות.
אלי אלאלוף: מה זה טכני?
אלי אלאלוף: הצבענו על זה בכנסת.
<סורל הרלב: בדיוק.
<סורל הרלב: לפחות לגבי השר, צריך לקרוא את זה כאילו כתוב השר לשוויון חברתי.
<סורל הרלב: כיוון שעסקינן בהסמכה ואנחנו נגיע למרשם הפלילי וישאלו אותנו, אני חושב שכדאי שנהיה מסודרים ונכונים ולא נצטרך לחזור אליכם לאחר מכן.
אלי אלאלוף: צודק.
<שמרית גיטלין שקד: אם כן, אלה שני התיקונים שיהיו בסעיף 1.
אלי אלאלוף: הצטרפה אלינו חברת הכנסת שולי מועלם.
אלי אלאלוף: לפחות אתה אני לא מרגיש לבד.
<שמרית גיטלין שקד: הוספת סעיף 16א בחוק האזרחים הוותיקים, התש"ן-1989 (להלן – החוק העיקרי), אחרי סעיף 16 יבוא: "16א.
<שמרית גיטלין שקד: השתתפות בפעילות מטעם המשרד השר רשאי להורות כי לא ישתתף אדם בפעילות כמפורט בתוספת השלישית, מטעם המשרד, אם הורשע בעבירה שמפאת מהותה, חומרתה או נסיבותיה אין הוא ראוי, לדעת השר, להשתתף בפעילות כאמור.
<שמרית גיטלין שקד: השר רשאי, בצו, בהתייעצות עם שר המשפטים, לשנות את התוספת השלישית, ובלבד שלא יוסיף פעילות לתוספת האמורה אלא אם כן סבר כי בשל אופייה של הפעילות ראוי להביא בחשבון את עברו הפלילי של אדם הנוטל בה חלק, לשם שמירה על שלומם וביטחונם של אזרחים ותיקים או של קטינים.
<שמרית גיטלין שקד: לעניין זה, "קטין" – כהגדרתו בסעיף 34כד לחוק העונשין, התשל"ז-1977.
<שמרית גיטלין שקד: המשמעת של הסעיף שכרגע קראתי היא שהשר לשוויון חברתי יוכל בעצם להוסיף פעילויות לתוספת הזאת ולגבי הפעילויות האלה הוא יוכל לבקש מהמשטרה מידע פלילי לגבי האנשים שמשתתפים בפעילויות.
<שמרית גיטלין שקד: השינוי צריך להיעשות בצו בהתייעצות עם שר המשפטים.
<שמרית גיטלין שקד: הוספת תוספת שלישית אחרי התוספת השנייה לחוק העיקרי יבוא: "תוספת שלישית (סעיף 16א) השתתפות בכיתת לימוד לאזרחים ותיקים במוסד חינוך, במהלך שעות הלימודים באותו מסוד.
<שמרית גיטלין שקד: לעניין זה, "מוסד חינוך" – כהגדרתו בחוק לימוד חובה, התש"ט-1949.
<שמרית גיטלין שקד: פעילות, בין בתמורה ובין שלא בתמורה, בביתו של אזרח ותיק שלגביה מצא השר כי ראוי להביא בחשבון את המידע בדבר עברו הפלילי של אדם הנוטל בה חלק, לשם שמירה על שלומו וביטחונו של אזרח ותיק הנוטל חלק באותה פעילות".
<ליאורה סולטן: יש לי שאלה לגבי סעיף 2.
<ליאורה סולטן: אמרנו שזה יהיה בביתו של האזרח הוותיק.
<ליאורה סולטן: יבוא לשם אולי מתנדב שהוא קטין.
<ליאורה סולטן: סיטואציה כזאת יכולה להיות.
<ליאורה סולטן: השאלה היא אם אותו אזרח ותיק יצטרך גם להיבדק באופן של החוק למניעת העסקת עברייני מין אם בעצם יהיה מפגש ביניהם, כי בעצם אנחנו שולחים קטין לבית של אדם שהוא אזרח ותיק ויכול מאוד להיות שיש לו גם לא רק מרשם פלילי, או אני לא יודעת אם הוא ייבדק, אבל השאלה היא האם הוא גם ייבדק, ושנית, אם אתם מבקשים גם אישור לפי חוק למניעת העסקת עברייני מין, שזה לא סותר אחד את השני.
<שמרית גיטלין שקד: אני מציעה שמשרד המשפטים יתייחס.
<סורל הרלב: הנחנו מבקשים לקבל פרטים מהמרשם הפלילי, על העניינים הרלוונטיים כמובן.
<ליאורה סולטן: בוא נפשט את זה.
<ליאורה סולטן: אני אזרח ותיק מזמינה אלי קטין, אפילו לפי האפליקציה של מקל סבתא.
<ליאורה סולטן: אני מזמינה אלי קטין הביתה שישב אתי וידבר אתי ויספר לי סיפורים.
<ליאורה סולטן: האזרח הוותיק הזה ייבדק?
<שמרית גיטלין שקד: מי שבודקים זה לא את האזרח הוותיק.
<סורל הרלב: את המתנדב.
<ליאורה סולטן: יש כאן בעייתיות כי אני לא יודעת לאן אנחנו שולחים את אותו קטין.
<רעות בינג: אם החוק למניעת העסקה חל, הוא חל.
<רעות בינג: הוא חל על ביחס לפעילות שהקטין מעורב בה.
<ליאורה סולטן: איפה את מכניסה אותו כעיסוק, את אותו אזרח ותיק?
<ליאורה סולטן: איזה עיסוק?
<רעות בינג: יכול להיות שהחוק לא חל.
<שמרית גיטלין שקד: את מוציאה איזושהי פעילות ואת מאפשרת לקבל מסירת מידע פלילי כדי להגן על האזרח הוותיק, אבל אם אני מבינה נכון את המשטרה, את בעצם לא בודקת מה עם הקטין אותו שלחת לשם.
<ליאורה סולטן: נכון.
<שמרית גיטלין שקד: מן הסתם החוק למניעת העסקה, הוא עכשיו לא מולי, אני מניחה שהוא לא חל.
<שמרית גיטלין שקד: הוא חל על העסקה ולא מדובר כאן על העסקה.
<רעות בינג: הוא חל גם ביחס להתנדבויות.
<ליאורה סולטן: אותו אזרח ותיק נחשב כחסר ישע לצורך העניין.
<סורל הרלב: לא, הוא לא נחשב כחסר ישע.
<סורל הרלב: ממש לא.
<ליאורה סולטן: בסדר.
<ליאורה סולטן: גם זה משהו שחשבתי עליו.
<ליאורה סולטן: אבל העניין הוא שלפי הפרמטרים שהחוק קובע, הוא לא נכנס לפרמטר שאני צריכה לבדוק אותו כאזרח ותיק אבל מצד שני יש פעילות התנדבותית של הקטין כלפיו.
<ליאורה סולטן: אני לא מצאתי פתרון כאן.
<ליאורה סולטן: כשבאתי היום לכאן חשבתי על זה.
<שמרית גיטלין שקד: המשרד יוכל להסביר לנו מה זאת האפליקציה מקל סבתא?
<שמרית גיטלין שקד: לא שמעתי עליה.
<סורל הרלב: אפליקציה בתכנון.
<סורל הרלב: בכל מקרה הרעיון מאחורי הסעיף הזה הוא בדיקה של התנדבות אקראית, התנדבות שאין לנו פרטים על אותו מתנדב שמגיע לביתו של האזרח הוותיק.
<סורל הרלב: כאן מדובר באפליקציה שהיא בפיתוח, שידוך בין מתנדבים לבין אזרחים ותיקים.
<סורל הרלב: אזרח ותיק אומר שהוא צריך עזרה – שולחים לו מתנדב.
<סורל הרלב: הדרך פחות חשובה.
<סורל הרלב: במקרה הזה כן לוקחים פרטים, מבקשים מהם למלא שאלון.
<סורל הרלב: זה מה שיקרה בין אם זה באפליקציה ובין אם דרך מוקד טלפוני.
<סורל הרלב: זאת הפעילות.
<סורל הרלב: ספציפית לפעילות שמתארים כאן, לא אמורים לקבל קטינים.
אלי אלאלוף: אפשר לקבל נוער.
אלי אלאלוף: היום בתכנית הלימודים בבתי הספר יש פעילות חברתית מוכרת ואז שולחים ילד בן 16 לבית.
אלי אלאלוף: מאיפה אתה יודע ששלחת אותו לאדם תמים ונחמד?
אלי אלאלוף: אתה שולח בלי אחריות?
<סורל הרלב: אנחנו עושים את השידוך.
<סורל הרלב: במסגרת האפליקציה.
<סורל הרלב: זה גם יכול להיות הפוך.
<סורל הרלב: שידוך בין שני אנשים זרים, יש בו סיכונים.
<סורל הרלב: יכול להיות סיכון למתנדב והן לאזרח הוותיק.
<סורל הרלב: מה שאנחנו מבקשים כאן זה להגן על האזרח הוותיק.
<סורל הרלב: שניהם אמורים לקבל הוראות.
<סורל הרלב: אנחנו יוצרים שידוך.
אלי אלאלוף: אני מתעקש.
אלי אלאלוף: הבעיה היא לא האזרח הוותיק.
אלי אלאלוף: הבעיה היא ההתנהגות של האזרח הוותיק כלפי האזרח הצעיר.
אלי אלאלוף: אתה שולח ילד שבא בתמימות למקום שחס וחלילה יכול לקרות לו משהו?
אלי אלאלוף: אני חשוב שזה מחייב אתכם לעשות בדיקה על האזרח הוותיק, אם כבר נכנסתם ללופ הזה של חשדנות מטורפת.
<סורל הרלב: בפרויקט הספציפי שצוין, אין קטינים.
<סורל הרלב: אין מתחת לגיל 18.
<סורל הרלב: לזיכרוני, זה מה שהגדרנו כחלק מהמחשבה על הדברים האלה.
<סורל הרלב: שוב, הגדרנו שם כללים שונים כדי לשמור על כל ביטחונם.
<סורל הרלב: אנחנו מודעים לבעיות ואנחנו מנסים למקסם.
<סורל הרלב: מצד שני, אנחנו צריכים למצוא את האיזון בין הדברים.
<סורל הרלב: למיטב זיכרוני יש הגבלה על הגיל.
<סורל הרלב: בנוסף אני אומר שוב שמי שייכנס לראשונה לפרויקט, נקבל הוראות, הנחיות והדרכות, וגם לנו יש שם אפשרויות לדבר עם כל אחד מהמשתתפים החדשים ולשמוע אותם.
<שמרית גיטלין שקד: אם אנחנו נכתוב בפסקה (2) את המידע בדבר עברו של אדם הנוטל בה חלק לרבות האזרח הוותיק לשם שמירה על שלומו וביטחונו של אזרח ותיק או של קטין הנוטל חלק באותה פעילות?
<שמרית גיטלין שקד: אז נוכל לדרוש מידע פלילי הן של האזרח הוותיק והן של הקטין.
<רעות בינג: מבחינתנו מקובל.
<ליאורה סולטן: מקובל.
<סורל הרלב: מקובל.
<סורל הרלב: אני אומר שלדעתי בפעילות הזאת אנחנו נגדיר ללא קטינים.
<סורל הרלב: כנראה לפעילות הזאת זה לא יהיה רלוונטי, אבל זה מקובל.
<שמרית גיטלין שקד: אבל אולי יהיו פעילויות אחרות.
אלי אלאלוף: זה יכול להיות לפעילויות אחרות.
<רעות בינג: הפרט היום מוגדר בצורה רחבה ולכן יכול להיות שכן ייכנסו פעילויות.
<שמרית גיטלין שקד: אני אקריא את הסעיף כולו שהוא מתוקן: "פעילות, בין בתמורה ובין שלא בתמורה, בביתו של אזרח ותיק, שלגביה מצא השר כי ראוי להביא בחשבון את המידע בדבר עברו הפלילי של אדם הנוטל בה חלק, לרבות האזרח הוותיק, לשם שמירה על שלומו וביטחונו של לאזרח ותיק או קטין הנוטל חלק באותה פעילות".
<ליאורה סולטן: האפשרות לבדוק תהיה בידיים שלהם.
<ליאורה סולטן: זה עובר בערוץ שנקרא כספת.
<ליאורה סולטן: זה מידע שעובר בין המשטרה שאני מאשרת אותו משפטית לבין אותו גוף שזה המשרד לשוויון חברתי והם יבדקו.
<ליאורה סולטן: ממילא תהיה להם אפשרות.
<ליאורה סולטן: החוק מצריך כל פעם שאדם יצטרך להיות בפעילות כזאת, הוא יצטרך להביא אישור שהוא יכול וזה לא סותר אלא זה מקביל.
<ליאורה סולטן: אבל על כל מקרה, תהיה להם ביד את האפשרות גם לדעת את הדברים הללו מראש ואולי לפסול מראש ולא לכתת את הרגליים לצורך האישור הנוסף.
<שמרית גיטלין שקד: אני מבינה שהוועדה רוצה שייעשה שימוש בסמכות הזאת, שתהיה מחשבה גם על שלומם של הקטינים ולא רק על שלומם של האזרחים הוותיקים בסיטואציות האלה.
אלי אלאלוף: זה מהותי מאוד.
אלי אלאלוף: חברת הכנסת שולי מועלם, את מוכנה להצביע אתי?
אלי אלאלוף: מי בעד אישור הצעת חוק האזרחים הוותיקים (תיקון מס'...), התשע"ו-2016 עם התיקונים שהוכנסו בו?
אלי אלאלוף: ההצעה עוברת לקריאה שנייה ושלישית במליאה.
מאיר כהן: אנחנו פותחים את ישיבת ועדת העבודה, הרווחה והבריאות.
מאיר כהן: הצעה לסדר יום במסגרת דיון מהיר של חברי הכנסת טלי פלוסקוב, שלי ושל יעקב מרגי.
מאיר כהן: חבר הכנסת יעקב מרגי לא נמצא.
מאיר כהן: אני ביקשתי במהלך השעה הקרובה משרד הבריאות להגיע.
מאיר כהן: הוא יגיע במהלך הדיון, בעזרת השם.
מאיר כהן: חשוב מאד שהוא ישמע את הדיון הזה, ישמע אתכם, את האנשים שהגיעו ואני אעביר את זכות הדיבור - - -
טלי פלוסקוב: חשוב מאד גם לשמוע אותו.
מאיר כהן: בוודאי ובוודאי.
מאיר כהן: הנה חבר הכנסת מרגי, ברוך הבא.
מאיר כהן: זכות הדיבור הראשונה לחברי הכנסת המציעים.
מאיר כהן: בבקשה, חברת הכנסת טלי פלוסקוב.
טלי פלוסקוב: בוקר טוב לכולם, אדוני יושב הראש, חברי הכנסת.
טלי פלוסקוב: אני מבינה שנמצאים איתנו גם מנהל בית החולים סורוקה, ומנהל בית החולים סורוקה לשעבר, שזה גם כן מאד מאד חשוב.
טלי פלוסקוב: עצם קיום הדיון הזה בעיני הוא מאד מאד חשוב.
טלי פלוסקוב: אנחנו כל הזמן מדברים על חיזוק הפריפריה וכל הזמן מדברים על חיזוק הנגב, ויש לנו כמה נושאים שאנחנו לא מצליחים להתקדם בהם.
טלי פלוסקוב: וזה לא נכון שלושתנו אנשי דרום, וחבל מאד שאין פה אנשי מרכז ואין פה אנשי צפון, כי אנחנו מדברים על משהו שהוא קשור למדינה כולה.
טלי פלוסקוב: אני רוצה להתחיל מסיפור קצר, שאפילו מנהל בית החולים סורוקה לא יודע.
טלי פלוסקוב: לפני כחודשיים אימי הייתה מאושפזת בבית החולים סורוקה, וכשהגעתי לבית החולים, כי הזעיקו אותי מכאן, מהכנסת, אני מצאתי את אמא שלי בפרוזדור, כי לא היו מיטות.
טלי פלוסקוב: ולא העזתי לפתוח את הפה ולא אמרתי כמובן מי אני וכן הלאה, כי הבנתי שהמצוקה היא אמיתית ואף אחד פה לא עושה פרוטקציות לכאלה ואחרים.
טלי פלוסקוב: יומיים לפחות היא הייתה בפרוזדור, עד שהעבירו אותה לחדר.
טלי פלוסקוב: אנחנו מדברים על תופעה שהיא לא חד פעמית.
טלי פלוסקוב: זו ממש תופעה כבר.
טלי פלוסקוב: וכשהגעתי לכנסת והבנתי שיש החלטת ממשלה – 2025 – מיום 23 בספטמבר 2014 וההחלטה הזאת קובעת הוספת 108 מיטות לבית חולים סורוקה, ובדרך כלל אנחנו יודעים שהחלטת ממשלה בדרך כלל מלווה בתקציבים, זה אומר שגם כסף להחלטה הזאת יש, אז איפה הכסף?
טלי פלוסקוב: אני גם שמעתי בשדולה למען הנגב, שאני גם עומדת בראשה, דיברנו גם בנושא הזה, וגם שמעתי שהשאלות ששאלו ממועצת הנגב, ושאתה מאיר גם כן שותף שם, על פי התשובות שהם הגישו הם קיבלו תשובה שהכסף הועבר.
טלי פלוסקוב: לאן הוא הועבר?
טלי פלוסקוב: איפה הכסף?
טלי פלוסקוב: אז באותו רגע הבנתי שאנחנו חייבים להעלות את זה לדיון מהיר, כדי לשאול את השאלות הקשות האלה ולדרוש את התשובות ממי שצריך לתת לנו את התשובות האלה.
מאיר כהן: לא נשתמש בטרמינולוגיה איפה הכסף, כי אז יגידו שאת - - - יש עתיד, שנתיים - - -
טלי פלוסקוב: תראה, היום אני יודעת הרבה יותר איפה הכסף, כן?
טלי פלוסקוב: אבל דווקא פה השאלה היא לגמרי לגיטימית.
טלי פלוסקוב: לכן, זו בעצם מטרת הדיון הזה ואני מקווה מאד שאנחנו נצא היום מכאן עם התשובות, וזה מה שאנחנו דורשים כרגע ממשרדי הממשלה הרלבנטיים.
טלי פלוסקוב: ואני מאד שמחה ששר הבריאות יצטרף אלינו.
טלי פלוסקוב: אנחנו יודעים טוב מאד עד כמה מעריכים אותו, שהוא השר הכי מוערך על ידי הציבור במדינת ישראל.
טלי פלוסקוב: אני מקווה מאד שגם בית החולים סורוקה עומד בסדר העדיפות הגבוהה אצלו, ואני באמת אשמח לדעת איך משרד הבריאות רואה את המצב בבית החולים סורוקה.
טלי פלוסקוב: אני יודעת שיש דיבורים על בית חולים נוסף.
טלי פלוסקוב: אני לא יודעת מתי זה ואם בכלל זה ואם זה כדאי שזה יהיה - - -
יעקב מרגי: כמו החלטת הממשלה.
טלי פלוסקוב: אנחנו צריכים כרגע לחזק את מה שיש לנו.
טלי פלוסקוב: זה אומר בית החולים סורוקה.
מאיר כהן: נציגי משרד הבריאות נמצאים כאן?
מאיר כהן: חבר הכנסת מרגי, אדוני.
יעקב מרגי: תודה רבה אדוני יושב הראש, חברתי, חברת הכנסת טלי פלוסקוב, אנשי קופת חולים הכללית, מיקי, דודסון ויסלח לי השלישי, ואורחים יקרים, צעירים.
טלי פלוסקוב: אתה מבין מה זה ההבדל חברי הכנסת עם הניסיון והחדשים?
טלי פלוסקוב: הוא יודע את השמות, אני עוד לא.
יעקב מרגי: אז קודם כל מאיר, ידידי, יושב ראש הוועדה, ממלא מקומו, נאחל לו חזרה לשלום, לאלי.
יעקב מרגי: הוא נסע לצרפת.
יעקב מרגי: אני ביטלתי, הייתי אמור לנסוע איתו, אבל ברוך השם, שיש נושא, לפחות סורוקה.
יעקב מרגי: אני עדיין לא יודע את התשובות לכן אני אומר הכל בהסתייגות, כל מה שאני הולך לומר, ונשמע את משרד הבריאות.
יעקב מרגי: כנראה במערכת הבריאות או בממשלה התרגלו שבמערכת הבריאות במדינת ישראל ובסורוקה בפרט, עושים יש מאין.
יעקב מרגי: עושים יש מאין.
יעקב מרגי: אנחנו מכירים את האמרות שיש לנו מערכת בריאות טובה, הרבה הרבה מאד בזכות האנשים שנמצאים בה ולא תמיד בזכות מה שה-.
יעקב מרגי: לעיתים אתה שומע ביזמות מסוימות, כשאתה שואל האם הממשלה עוזרת, אתה אומר אתה יודע מה, רק שלא יפריעו, כי אנחנו רוצים לעשות.
יעקב מרגי: יש פה החלטת ממשלה ואני יודע שיש הרבה החלטות ממשלה שלוקח להן זמן עד שהן מתקיימות, או שבאילוצים כאלה ואחרים לא מתקיימות.
יעקב מרגי: אבל כאן, כשאני שומע ואני לא מתפלא, לאחר שנחשפתי לזה שממשלה מחליטה ובאותה נשימה, באותה החלטת ממשלה אין את מקורות המימון, כי כשרוצים ליישם, והייתי שם.
יעקב מרגי: הייתי שם ארבע שנים והייתי שותף להרבה החלטות כאלה, שהיינו עושים איגום משאבים.
יעקב מרגי: כשרוצים להרים איזה מיזם ואז אומרים המשרד הזה כך וממשרד האוצר כך וממשרד ראש הממשלה כך.
יעקב מרגי: כשיש החלטת ממשלה ואין בצידה את מקורות המימון ומשרד הבריאות חושב שזה יבוא מן הגורן או מן היקב של - במקרה הזה של קופת חולים כללית, כי זה בית החולים סורוקה.
יעקב מרגי: כי בוא נאמר, ואני אומר לך ידידי מאיר, גם אם הממשלה ומשרד האוצר היה מתקצב את משרד הבריאות, משרד הבריאות היה ממלא את כל המיטות שאכן בהחלטת הממשלה.
יעקב מרגי: עדיין קופת חולים כללית ובית החולים סורוקה היו צריכים לעשות את כל האקרובטיקה כדי להביא את אותם אנשים לאייש את אותם תקנים ולתת להם גם להתמודד עם הבעיות האובייקטיביות של הנגב.
יעקב מרגי: גם לא לתת להם את המשאבים ולומר התקבלה החלטת ממשלה.
יעקב מרגי: אני בדיון פה, בשולחן הזה, והצדענו לסורוקה.
יעקב מרגי: הפלנו הצעה באחד הדיונים כאן, שדיברנו על המחסור במיטות שיקום.
יעקב מרגי: לא היה שיקום באזור הדרום.
יעקב מרגי: והתנדבו, אני אומר התנדבו, בית החולים סורוקה, קופת חולים הכללית, והתחייבו בדיון ועשו זאת.
יעקב מרגי: עשו את ה-20 מיטות.
יעקב מרגי: אם אני לא טועה זה היה 20.
יעקב מרגי: אז אי אפשר.
יעקב מרגי: כנראה זו הטעות שלכם.
יעקב מרגי: זה יבוא על חשבון דברים אחרים.
יעקב מרגי: אנחנו את ההתפתחות, אני כמי שגדל תרתי משמע, כי גם גרתי ליד סורוקה וגם את השירותים, כל השירותים שלי קיבלתי בסורוקה.
יעקב מרגי: זה לא מובן מאליו לאן שהגיע סורוקה ומה שהגיע.
יעקב מרגי: אנחנו יודעים תקופות קשות יותר.
יעקב מרגי: אז מה, רוצים לעצור את זה?
יעקב מרגי: באר שבע מטרופולין, ובזה אני מסיים, אומרים לנו מטרופולין של הנגב, באר שבע, באר שבע.
יעקב מרגי: זה צריך להתבטא במשהו.
יעקב מרגי: צריך להתנהג כמו מטרופולין.
יעקב מרגי: צריך לתקצב כמו מטרופולין.